CELEX: E2020P0001
Language: sk
Date: 2020-03-03 00:00:00
Title: Žiadosť o poradné stanovisko Súdu EZVO, ktorú 3. marca 2020 predložil Norges Høyesterett vo veci Abdulkerim Kerim/nórska vláda (Vec E-1/20) 2020/C 218/08

2.7.2020   
            
            
               SK
            
            
               Úradný vestník Európskej únie
            
            
               C 218/13
            
         
      Žiadosť o poradné stanovisko Súdu EZVO, ktorú 3. marca 2020 predložil Norges Høyesterett vo veci Abdulkerim Kerim/nórska vláda
      (Vec E-1/20)
      (2020/C 218/08)
      Žiadosťou z 3. marca 2020, ktorá bola doručená na podateľňu Súdu EZVO 3. marca 2020, Norges Høyesterett (najvyšší nórsky súd) požiadal Súd EZVO vo veci Abdulkerim Kerim/nórska vláda o poradné stanovisko k týmto otázkam:
      Na základe akých kritérií by sa malo určovať, či ide o účelové manželstvo, na ktoré sa vzťahujú ustanovenia článku 35 smernice 2004/38/ES o zneužívaní práv? Bolo by užitočné, keby sa Súd EZVO mohol vyjadriť najmä k nasledujúcim otázkam:
      
                  a)
               
               
                  Má subjektívny úmysel, s akým občan EHP uzatvára manželstvo, nejaký význam pre určenie toho, či ide o účelové manželstvo?
               
            
                  b)
               
               
                  Pokiaľ je úmysel štátneho príslušníka tretej krajiny kľúčovým faktorom pre určenie toho, či ide o účelové manželstvo v zmysle smernice, musí byť želanie štátneho príslušníka tretej krajiny nadobudnúť právo na pobyt jediným účelom uzavretia manželstva, alebo postačuje, že bolo hlavným účelom uzavretia manželstva?